ไฟแนนซ์ทูเดย์
...แค่เริ่มต้นสัปดาห์เวทีสัมมนา 2 เวที ก็เดือดพล่านจากการวิพากษ์นโยบายรัฐแบบตรงไปตรงมา ขาประจำคนแรกคือ ศ.ดร.อัมมาร์ สยามวาลา นักวิชาการเกียรติคุณของทีดีอาร์ไอ ที่ทนไม่ไหวกับนโยบายจำนำข้าวของรัฐบาลที่ทีดีอาร์ไอฟันธงว่า โครงการนี้จะละลายเงินของชาติไปเป็นแสนล้าน ฉะนั้นจึงอวยให้รัฐบาลนี้อยู่นานๆ เพื่อจะได้ตามล้างตามเช็ดโครงการที่ตัวเองทำมา ไม่ใช่ทำเละแล้วให้คนอื่นมาตามแก้ไขให้เหมือนคราวที่แล้ว
21 พ.ย. 2555

...แค่เริ่มต้นสัปดาห์เวทีสัมมนา 2 เวที ก็เดือดพล่านจากการวิพากษ์นโยบายรัฐแบบตรงไปตรงมา ขาประจำคนแรกคือ ศ.ดร.อัมมาร์ สยามวาลา นักวิชาการเกียรติคุณของทีดีอาร์ไอ ที่ทนไม่ไหวกับนโยบายจำนำข้าวของรัฐบาลที่ทีดีอาร์ไอฟันธงว่า โครงการนี้จะละลายเงินของชาติไปเป็นแสนล้าน ฉะนั้นจึงอวยให้รัฐบาลนี้อยู่นานๆ เพื่อจะได้ตามล้างตามเช็ดโครงการที่ตัวเองทำมา ไม่ใช่ทำเละแล้วให้คนอื่นมาตามแก้ไขให้เหมือนคราวที่แล้ว
...เวทีที่ 2 คือเวทีสัมมนาของสมาคมเศรษฐศาสตร์ ธรรมศาสตร์ เสียงดังฟังชัดๆ จากพี่เตา บรรยง พงษ์พานิช ประธานเจ้าหน้าที่บริหาร ธนาคารเกียรตินาคิน ที่พูดความในใจว่า ตั้งแต่เกิดวิกฤตเศรษฐกิจปี 2540 เป็นต้นมา รัฐบาลได้เข้ามายุ่มย่ามกับภาคธุรกิจมากเกินไป อาจทำให้ประเทศ “ฉิบหาย” ได้ เพราะใครก็รู้ว่าประเทศไทยเดินหน้าไปได้ เพราะเอกชนเข้มแข็ง ไม่ว่าจะมีม็อบหรือความไม่สงบทางการเมืองขนาดไหนก็ตาม
...เสียงเตือนดังๆ จากนักธุรกิจและนักวิชาการชั้นครูอาจจะไม่ดังไปถึงหูของคนฝั่งรัฐบาล หากมีอคติปิดหูปิดตาอยู่ยังดำเนินนโยบายเศรษฐกิจแบบเน้นการเติบโตมากกว่าเสถียรภาพ 
...ธนาคารทิสโก้ ออกโปรโมชันจัดหนักเงินฝากคอมโบให้ดอกเบี้ยเงินฝากประจำ 3 เดือน สูงถึง 10% แต่มีเงื่อนไขต้องใช้บริการคู่ไปกับการซื้อกองทุนรวมแอลทีเอฟและอาร์เอ็มเอฟดอกเบี้ยสูงปรี๊ดขนาดนี้ คงดูดลูกค้าเข้าพอร์ตได้มากพอดู